**ז'אן קלאודיו מונטרו ברואה** (בספרדית: **Jean Claudio Montero Berroa**; נולד ב-3 ביולי 2003) הוא כדורסלן דומיניקני המשחק בעמדת הרכז בריאל בטיס מליגת העל הספרדית.

ראשית חייו וקריירת נוער
-----------------------

מונטרו, שנולד בסנטו דומינגו, בירת הרפובליקה הדומיניקנית, גדל לשחק כדורסל ובייסבול. הוא התחיל לעסוק בספורט ברצינות בגיל 10 או 11 דרך Club DOSA בשכונת וילה חואנה, ולאחר מכן עבר למועדון מאוריסיו באז, גם הוא מווילה חואנה. הוא העריץ את קובי בראיינט מהלוס אנג'לס לייקרס לאחר שצפה בגמר ה-NBA ב-2010, בו נבחר בראיינט ל-MVP של הגמר. ב-2018 החל מונטרו ללמוד באקדמיית DME בדייטונה ביץ', פלורידה, שם העמיד ממוצעים של 20 נקודות ושמונה ריבאונדים למשחק. באותה תקופה הוא גם שיחק במדי NightRydas Elite בליגת הנוער של Nike Elite עד גיל 15.

לאחר שזכה במדליית ארד עם נבחרתן באליפות אמריקה עד גיל 16 ביוני 2019, קיבל מונטרו הצעות ממועדונים בספרד ומבתי ספר תיכוניים בארצות הברית. הוא חתם במועדון הספרדי גראן קנריה. מאוחר יותר באותו חודש נבחר מונטרו ל-MVP של מחנה כדורסל ללא גבולות אמריקה במדיין, אף על פי שהיה צעיר בשנה משאר המשתתפים. בדצמבר 2019 הוא העמיד ממוצעים של 21.3 נקודות, 4.8 ריבאונדים, ארבעה אסיסטים ו-1.8 חטיפות במדי גראן קנריה עד גיל 18 בטורניר ולנסיה, מוקדמות לטורניר הדור הבא של יורוליג בסקטבול. הוא זכה בתואר ה-MVP בתחרות לאחר שרשם 30 נקודות, שישה ריבאונדים ושבעה אסיסטים בניצחון 88–72 על קבוצת הנוער של אוניקאחה מאלגה בגמר.

קריירה מקצועית
--------------

### גראן קנריה (2019–2021)

בעונת 2019/20 החל מונטרו לשחק בגראן קנריה ב', קבוצת המילואים של מועדון ליגת העל הספרדית גראן קנריה, בליגה השלישית. הוא הפך מיד לשחקן מפתח בקבוצתו, ובהופעת הבכורה שלו ב-15 בדצמבר 2019 רשם 12 נקודות, ארבעה אסיסטים ושש חטיפות בניצחון 84–65 על מנורקה. שבוע לאחר מכן הוא קלע שיא עונתי של 28 נקודות בניצחון 97–89 על בניקרלו. ב-18 בינואר 2020 רשם מונטרו 27 נקודות עם שש שלשות ושישה ריבאונדים בניצחון 98–82 על פארדינייס. הוא סיים את העונה עם ממוצעים של 15.3 נקודות, 3.4 ריבאונדים ושלושה אסיסטים למשחק, וקלע ב-43.5% לשלוש.

ב-27 בספטמבר 2020 ערך מונטרו את הופעת הבכורה שלו בקבוצה הבוגרת של גראן קנריה בליגת העל, ורשם חמש נקודות ושלושה ריבאונדים ב-10 דקות בהפסד 71–88 לבאסקט סרגוסה. ב-5 בדצמבר הוא קלע 33 נקודות, שיא קריירה בליגה השלישית, ושישה ריבאונדים בהפסד 86–95 לנווארה. ב-17 במרץ 2021 רשם מונטרו 27 נקודות, שישה ריבאונדים ושישה אסיסטים בניצחון 82–54 על נווארה, ונבחר ל-MVP של המחזור ה-21 בליגה השלישית. בעונה זו הוא העמיד ממוצעים של 18 נקודות, 5.7 ריבאונדים, 4.4 אסיסטים ו-2.5 חטיפות למשחק.

### אוברטיים אליט (2021–2022)

ב-4 ביוני 2021 הושאל מונטרו ל-Team Overtime מליגת הנוער האמריקאית Overtime Elite לעונת הבכורה של הליגה. ב-24 משחקים הוא העמיד ממוצעים של 16.9 נקודות, 6.1 ריבאונדים, 4.7 אסיסטים ו-3.4 חטיפות למשחק, והיה מלך הסלים של הליגה.

מונטרו לא נבחר בדראפט ה-NBA ‏2022, והצטרף לניו יורק ניקס לליגת הקיץ של ה-NBA.

### ריאל בטיס (2023–)

ב-31 בינואר 2023 חתם מונטרו בריאל בטיס בהשאלה מגראן קנריה. כבר במשחקו השלישי במדי הקבוצה, ניצחון 115–114 בהארכה על בראוגן, קלע מונטרו 28 נקודות, והפך לשחקן השלישי בצעירותו שעושה זאת בליגה, אחרי אלכס אברינס ולואיס סקולה. ב-20 באפריל 2023 הוא שבר את שיא הקריירה שלו עם 30 נקודות בניצחון 87–77 על פואנלברדה. ב-9 במאי 2023, בהפסד 79–90 לבאסקט ז'ירונה, רשם מונטרו שורה סטטיסטית של 25 נקודות ו-10 אסיסטים, והפך לשחקן השלישי בהיסטוריה שקולע לפחות 20 נקודות ו-10 אסיסטים לפני גיל 20, אחרי סרחיו רודריגס ולוקה דונצ'יץ'.

קריירה בנבחרת הלאומית
---------------------

### נבחרות צעירות

זמן קצר לפני שמלאו לו 14 שנים ערך מונטרו את הופעת הבכורה שלו בנבחרת הרפובליקה הדומיניקנית באליפות אמריקה עד גיל 16 2017 בפורמוסה, ארגנטינה. בחמישה משחקים הוא העמיד ממוצעים של 9.2 נקודות, 3.6 ריבאונדים ו-1.8 אסיסטים למשחק, והוביל את קבוצתו למקום החמישי ולמקום בגביע העולם בכדורסל עד גיל 17 2018. בגביע העולם היה מונטרו צעיר בשנתיים מרוב יריביו, אך בשבעה משחקים העמיד ממוצעים של 15.4 נקודות, 4.9 ריבאונדים ו-2.9 אסיסטים, תוך שהוא מוביל את הטורניר בחטיפות (4.1 למשחק). הוא עזר לרפובליקה הדומיניקנית להגיע למקום התשיעי, אחד ההישגים הטובים ביותר שלה בטורניר עולמי.

בדצמבר 2018, באליפות אמריקה המרכזית עד גיל 15 בארמוסיו, מקסיקו, נבחר מונטרו ל-MVP של הטורניר לאחר שרשם ממוצעים של 25.8 נקודות, שמונה ריבאונדים וחמישה אסיסטים וזכה באליפות עם נבחרתו. הוא עזר לרפובליקה הדומיניקנית לזכות במדליית הארד באליפות אמריקה עד גיל 16 2019 בבלם. מונטרו הוביל את הטורניר בנקודות (30.3) וחטיפות (3.3) למשחק והעמיד ממוצעים של 9.5 ריבאונדים ו-3.2 אסיסטים. במשחק על מדליית הארד מול ארגנטינה הוא רשם 49 נקודות, 12 ריבאונדים ושש חטיפות ונבחר לחמישיית הטורניר. ביולי 2018 הוביל מונטרו את הרפובליקה הדומיניקנית למקום הרביעי באליפות מרכז אמריקה עד גיל 17 בסן חואן, פוארטו ריקו. הוא היה מלך הסלים של הטורניר (28.2 נקודות למשחק) ורשם ממוצעים של שישה ריבאונדים, 4.4 אסיסטים ו-4.2 חטיפות.

### נבחרת בוגרת

באוגוסט 2019, בגיל 16, היה מונטרו היה אחד מ-17 השחקנים שהצטרפו לנבחרת הרפובליקה הדומיניקנית למחנה אימונים לקראת גביע העולם בכדורסל 2019. הוא שיחק שלושה משחקי ידידות בנבחרת אך לא השתתף בגביע העולם. מונטרו ייצג את הרפובליקה הדומיניקנית במהלך מוקדמות אליפות האמריקות בכדורסל 2022 ובמוקדמות גביע העולם בכדורסל 2023.

קישורים חיצוניים
----------------

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  Jean Montero, ליגת ה-ACB (בספרדית)
2. 1 2 3  סאנצ'ס, קרלוס (2 בדצמבר 2019). "Montero, el joven que con 16 años buscará tres grandes sueños en España". *Diario Libre* (בספרדית). נבדק ב-29 במרץ 2020. `{{cite web}}`:  (עזרה)
3. ↑  אספינו, חואן רייו (22 במרץ 2020). "Mentalidad de campeón: Jean Montero -Mentality-" (בספרדית). SoloBasket. נבדק ב-30 במרץ 2020. `{{cite web}}`:  (עזרה)
4. ↑  דה לה קרוס, חוסטו (3 בינואר 2019). "Jean Montero: 'Trabajo duro para ser estrella de básket'". *El Día* (בספרדית). נבדק ב-30 במרץ 2020. `{{cite web}}`:  (עזרה)
5. ↑  בון, קייל (21 ביוני 2022). "NBA Draft 2022: Jean Montero going from idolizing Kobe Bryant in Dominican to first pick from Overtime Elite". CBS Sports. נבדק ב-22 ביוני 2022. `{{cite web}}`:  (עזרה)
6. 1 2  ג'ורדן, ג'ייסון (13 ביולי 2019). "Peach Jam: 2022 PG Jean Montero is dominating globally". *USA Today High School Sports*. נבדק ב-29 במרץ 2020. `{{cite web}}`:  (עזרה)
7. 1 2 3 4 5  היין, דייוויד (31 בדצמבר 2019). "U18 Gran Canaria's Montero made a loud European debut". טורניר הדור הבא של יורוליג בסקטבול. נבדק ב-29 במרץ 2020. `{{cite web}}`:  (עזרה)
8. ↑  "Montero, Browne named MVPs of BWB Americas camp in Colombia". FIBA. 28 ביוני 2019. נבדק ב-31 במרץ 2020. `{{cite web}}`:  (עזרה)
9. ↑  "MVP Montero heads ANGT Valencia all-tourney team". טורניר הדור הבא של יורוליג בסקטבול. 29 בדצמבר 2019. נבדק ב-30 במרץ 2020. `{{cite web}}`:  (עזרה)
10. 1 2  "Tras el ANGT Valencia, más partidazos de Jean Montero con el Gran Canaria" (בספרדית). Gigantes del Basket. 19 בינואר 2020. נבדק ב-30 במרץ 2020. `{{cite web}}`:  (עזרה)
11. ↑  "Dec 15, 2019 - CB Gran Canaria Junior Team 84 at Hestia Menorca Basquet 65". RealGM. 15 בדצמבר 2019. נבדק ב-30 במרץ 2020. `{{cite web}}`:  (עזרה)
12. ↑  "Juventud al poder: Jean Montero y Nacho Arroyo lideran a los latinos en las ligas FEB" (בספרדית). Cancha Latina. 23 בדצמבר 2019. נבדק ב-31 במרץ 2020. `{{cite web}}`:  (עזרה)
13. ↑  וסרמן, ג'ונתן (18 ביוני 2020). "Early Scouting Reports for the Most Interesting 2022 NBA Draft Prospects". בליצ'ר ריפורט. נבדק ב-27 בספטמבר 2020. `{{cite web}}`:  (עזרה)
14. ↑  "El Casademont Zaragoza logra su primera victoria (88-71)" (בספרדית). ליגת ה-ACB. 27 בספטמבר 2020. נבדק ב-27 בספטמבר 2020. `{{cite web}}`:  (עזרה)
15. ↑  "Montero 33 puntos, +32 de valoración en revés Gran Canaria B". *Dominicanos en Basket* (בספרדית). 5 בדצמבר 2020. נבדק ב-23 באוגוסט 2021. `{{cite web}}`:  (עזרה)
16. ↑  סוארס ארמס, אוליבר (17 במרץ 2021). "La promesa dominicana Jean Montero logra el MVP tras una actuación brillante con el filial". *Canarias7* (בספרדית). נבדק ב-23 באוגוסט 2021. `{{cite web}}`:  (עזרה)
17. 1 2  ג'יבוני, ג'ונתן. "Jean Montero signing with Overtime Elite, to be league's first international player". *ESPN*. נבדק ב-4 ביוני 2021. `{{cite web}}`:  (עזרה)
18. ↑  "Team Overtime Aggregate Stats". Overtime Elite. 18 באפריל 2022. נבדק ב-22 ביוני 2022. `{{cite web}}`:  (עזרה)
19. ↑  פלדמן, ג'וזף (12 במאי 2022). "Montero and Barlow Invited to NBA Combine". Overtime Elite. נבדק ב-22 ביוני 2022. `{{cite web}}`:  (עזרה)
20. ↑  "New York Knicks 2022 NBA2K23 Summer League Roster". *NBA.com*. נבדק ב-5 ביולי 2022. `{{cite web}}`:  (עזרה)
21. ↑  ריו בראוגן נגד בטיס, באתר ליגת ה-ACB (בספרדית)
22. 1 2  סער שהם, ‏"הדבר הגדול הבא" בן ה-19 שמשגע את ספרד, באתר ערוץ הספורט, ‏22 במאי 2023
23. ↑  בטיס נגד פואנלברדה, באתר ליגת ה-ACB (בספרדית)
24. ↑  באסקט ז'ירונה נגד בטיס, באתר ליגת ה-ACB (בספרדית)
25. ↑  "Jean Montero (DOM)'s profile - FIBA U16 Americas Championship 2017". FIBA. נבדק ב-29 במרץ 2020. `{{cite web}}`:  (עזרה)
26. ↑  סנטנה, רפאל פליקס (8 ביולי 2018). "Selección basket RD U-17 asegura ser TOP-10 del mundo" (בספרדית). Pio Deportes. נבדק ב-29 במרץ 2020. `{{cite web}}`:  (עזרה)
27. ↑  "Dominican Republic crowned Centrobasket U15 Champion in Hermosillo". FIBA. 17 בדצמבר 2018. נבדק ב-29 במרץ 2020. `{{cite web}}`:  (עזרה)
28. ↑  "USA claim FIBA U16 Americas 2019 title in Belem". FIBA. 10 ביוני 2019. נבדק ב-29 במרץ 2020. `{{cite web}}`:  (עזרה)
29. ↑  "Qualifiers' squad as the backbone of Dominican Republic's World Cup team". FIBA. 9 באוגוסט 2019. נבדק ב-30 במרץ 2020. `{{cite web}}`:  (עזרה)
30. ↑  "Víctor Liz, Eloy Vargas y Jean Montero encabezan plantilla dominicana para Clasificatorio FIBA". *ESPN* (בספרדית). 15 בפברואר 2021. נבדק ב-23 באוגוסט 2021. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ז'אן מונטרו"**.